Компанията „Airbnb“ е заплатила 7 милиона долара на туристка след твърдения за изнасилване

Компанията, която предоставя имоти под наем – „Airbnb“, е заплатила 7 млн. долара на туристка, след като тя се е оплакала, че е била изнасилена при нападение с нож в имот, нает в Ню Йорк, според съобщения в медиите.

Екипът на „Bloomberg News“ информира, че жертвата, която е австралийска гражданка, е получила обезщетение за нападението, извършено в навечерието на Нова година през 2015 г. По нейни думи тя и нейните приятели са взели ключовете от имота от близкия магазин същата вечер. Докладът предполага, че заподозреният е направил копие на ключове от апартамента, до който е имал достъп преди нападение. Туристката се в прибрала малко след полунощ, а заподозреният, 24-годишният Джуниър Лий се е скрил в банята, предава още „Bloomberg“. Лий е обвинен в агресивно сексуално нападение, но отказва да се признае за невинен и засега остава в ареста. Обществото за правна помощ, което представлява обвиняемия, отказа коментар пред екипа на „BBC News“.

След предполагаемото нападение екипът по безопасността на „Airbnb“ се е свързал с местното полицейско управление, за да предложи съдействие и да настани жертвата в хотел. Компанията също така е предложила да заплати за разходите на жертвата, включително тези за храна и полет на нейната майка от Австралия.

„Bloomberg“ информира още, че като част от споразумението в размер на 7 милиона долара жертвата няма право да обвинява или да съди „Airbnb“ или домакина на апартамента, където е станал инцидентът. В клаузите му е описано, че то е постигнато чак две години след предполагаемото нападение. Говорителят на „Airbnb“ Бен Брейт заяви пред „New York Post“:

„В случаите на сексуално насилие, в населените места, в които компанията ни развива дейност, жертвите не бива да се притесняват да говорят свободно за преживяванията си, включително и за инцидента в Ню Йорк.“

Последните подробности, разпространени в медиите, са част от мащабно разследване на  екипа на „Bloomberg“ относно стандартите за безопасност на платформата за отдаване на имоти под наем. След атаката стана ясно, че „Airbnb“ не е променила правилата си относно начините и местата, където наемателите получават ключовете си – домакините на имоти, с които тя работи съвместно, не са длъжни да разкриват пред компанията кой друг има резервен ключ. Въпреки това ръководството взе решение да въведе редица отстъпки за домакините на имоти, които искат да закупят артикули като интелигентни брави и детектори на шум.

Материалът Компанията „Airbnb“ е заплатила 7 милиона долара на туристка след твърдения за изнасилване е публикуван за пръв път на Искра.бг.