Airbnb предлага на домакините “страховити” услуги, които “подслушват за партита”

Airbnb предлага отстъпки за “страховити” средства, които “слушат за партита” и изпращат текстови сигнали до телефоните на домакините, когато гостите станат прекалено груби, пише “Mail Online”.

В секцията “предотвратяване на партита” в уебсайта на платформата за наем на жилище се казва, че имат намерение да предложат отстъпки за подслушване с цел да се защити пространството, да запази поверителността на гостите и да се запазят добрите отношения със съседите.

Предложението идва, след като много домове, отдадени под наем чрез приложението, са били обърнати “нагоре с краката” от гости, които организират луди партита.

Устройствата в списъка включват вътрешен сензор Noise Aware, с 25% отстъпка до 149 долара (115 паунда), който слуша за постоянно ниво на звука, и Minut, с 34% отстъпка при цена от 99 долара (76,42 паунда), който следи шума в помещението наред с температурата, движението и влажността в дома на домакина.

Roomonitor, който ще предупреждава както вашите телефони, така и устройствата на гостите за високи нива на шум, като се предлага с 50-процентна отстъпка – за 39 долара (30 паунда).

Устройствата не записват звуци, но вместо това наблюдават нивата на шума. Те са настроени да следят за непрекъснати звуци над 70 децибела, което в повечето случаи означава, че се провежда парти.

Звуците от 60 до 70 децибела е възможно да се произвеждат от силни телевизори или стерео уредби, докато звуци около 50 до 60 децибела се получават дори чрез разговор.

Офертата идва, след като много от жилищата, отдадени под наем чрез приложението, са превърнати в места за големи, разюздани партита. Имот в Levenshulme, Манчестър, също беше унищожен от гости през април 2019 г., след като беше отдаден под наем чрез приложението за 18-и рожден ден. Съседи споделиха, че прозорците на имота треперили, а  партито стигнало до улицата.

Имение в Челси остана с 445 000 паунда щети през април 2017 г., след като гостите го използваха за парти територия и събраха над 500 души. Собственикът Майкъл Хауърд, който е на 67 години, отдава къщата под наем на четиричленно семейство. Той внесе искания за обезщетение във Върховния съд в края на миналата година, като каза, че платформата Airbnb е предложила да му върне едва 102 586 паунда.

Групите за поверителност определиха решението на Airbnb да предлага устройства за слушане с отстъпки като “страховито”.

Говорителят на охранителната компания CyberCare UK Кез Гарнър заяви, че мониторите могат да отчетат “фалшиви данни” в случаи на бебешки плач например.

“Аз съм хазяин и не бих искал да го правя с дългосрочните си наематели”, каза той пред The ​​Times.

“Трябва да им се доверя, че ще използват имота по правилния начин. Хората очакват уединение в къщи и хотели; не очакват да бъдат наблюдавани.“

“Дори и да организирам диво парти, предпочитам собственикът да не получава сигнали. Ако все пак се стигне до там, ще се притеснявам какво още могат да видят и чуят?”

Заместник-директорът на “Борба за бъдещето”, уебсайт за защита на правата на хората, каза пред Vice News:

“Ние се стремим към свят, в който почти всичко, което притежаваме, ни наблюдава по някакъв начин.”

Airbnb публикува на своя уебсайт, че домакините трябва да уведомят гостите за всички устройства в имота и трябва да направят това чрез своите “домашни правила”.

“Ако домакин разкрие, че притежава такова устройство след резервацията, Airbnb ще позволи на госта да отмени резервацията и да получи възстановяване на средствата“, казаха те. “Възможни са санкции за отмяна на домакин.”

“Забраняваме всякакви охранителни камери и други устройства за запис, които са в помещението или наблюдават интериора на определени частни пространства (като например спални и бани), независимо дали са разкрити.”

MailOnline се свърза с Airbnb за коментар.

Превод: Диана Тодорова

Материалът Airbnb предлага на домакините “страховити” услуги, които “подслушват за партита” е публикуван за пръв път на Искра.бг.